Ֆրանչեսկա Ալեքսանդերի նկարազարդումներից մեկը
**Ֆրանչեսկա Ալեքսանդեր** (անգլ.՝ Francesca Alexander, լրիվ անունը՝ *Esther Frances Alexander*, հայտնի է նաև *Fanny Alexander* անունով, փետրվարի 27, 1837(1837-02-27), Բոստոն, ԱՄՆ - հունվարի 21, 1917(1917-01-21), Ֆլորենցիա, Իտալիայի թագավորություն), ամերիկացի նկարչուհի, պատկերազարդող և թարգմանիչ։

Կենսագրություն
--------------

Ծնվել է 1837 թվականի փետրվարի 27-ին Բոստոնում նկարիչ, դիմանկարիչ Ֆրենսիս Ալեքսանդրի և նրա կնոջ՝ Լյուսիա Գրեյ Ալեքսանդրի ընտանիքում, որոնք ծագել են Մասաչուսեթսի բարերարների հարուստ ընտանիքից։ Երբ աղջիկը տասնվեց տարեկան էր, ընտանիքը տեղափոխվել է Ֆլորենցիա (Իտալիա)։

Իտալիայում, Ֆրանչեսկայի վաղ գեղարվեստական գործունեությունը կազմել է մոր բարեգործության մի մասը։ Նա նկարել է տոսկանացի աղքատ ֆերմերների դիմանկարներ՝ որպես նվեր իրենց գործի հարուստ ամերիկացի հովանավորներին։ Աշխատանքի ընթացքում նա ծանոթացել է տեղի ժողովրդական սովորույթներին և ավանդույթներին, հավաքել է երգեր և պատմություններ, թարգմանել դրանք հետագայում տպագրության համար։

1882 թվականին ընտանիքի ընկեր Ալեքսանդրը Ֆրանչեսկային ծանոթացրել է անգլիացի քննադատ Ջոն Ռասկինի հետ։ Նա հետաքրքրվել է նրա ստեղծագործությամբ, հատկապես պարզ և հոգևոր նկարազարդումներով, նա նրանցից 600 ֆունտով երկու ձեռագիր է գնել։ Առաջինը հրատարակվել է 1883 թվականին՝ «Իդայի պատմությունը» (The Story of Ida) անվանումով։ Իսկ դրա հեղինակը եղել է պարզապես «Ֆրանչեսկան»։ Գիրքը լույս է տեսել Միացյալ Նահանգներում և Մեծ Բրիտանիայում։ Ալեքսանդրի *Roadside Songs of Tuscany* հիմնական աշխատանքը խմբագրվել է Ռասկինի կողմից և տասը մասերով հրապարակվել է 1884-1885 թվականներին։

Կյանքի վերջին տարիներին Ֆրանչեսկա Ալեքսանդերը կուրացել է և վատառողջ է եղել։

Մահացել է 1917 թվականի հունվարի 21-ին Ֆլորենցիայում և թաղվել է Ֆլորենցիայի անգլիական գերեզմանատանը։

Ֆրանչեսկա Ալեքսանդրի աշխատանքները գտնվում են Բոստոնի *Athenæum* հավաքածուում։ Նրա և Ռասկինի նամակագրությունը, ինչպես նաև հարազատներին ուղղված նամակները պահվում են Մորգանի գրադարանում և թանգարանում:

Ծանոթագրություններ
------------------

1. 1 2  Francesca Alexander — OUP, 2006. — ISBN 978-0-19-977378-7
2. 1 2 3 4  Encyclopædia Britannica
3. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
4. ↑  College, Radcliffe (1971). *Notable American Women, 1607–1950: A Biographical Dictionary* (անգլերեն). Harvard University Press. էջ 35. ISBN 9780674627345. «francesca alexander.»
5. ↑  «Francesca Alexander». Encyclopædia Britannica. Վերցված է 2014 թ․ փետրվարի 1-ին.
6. ↑  Rubinstein, Charlotte Streifer (1982). *American Women Artists*. Boston, MA: G.K. Hall & Co. էջեր 72.
7. ↑  Francesca Alexander

Գրականություն
-------------

* Cahill, Susan. *Desiring Italy: Women Writers Celebrate the Passions of a Country and Culture.* Random House Publishing Group. ISBN 9780307778376.

Արտաքին հղումներ
----------------

* ALEXANDER, Francesca
* FRANCESCA ALEXANDER (1837—1917)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանչեսկա Ալեքսանդեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Գուտենբերգ նախագիծ · RKDartists |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BAV: ADV12159462 · GND: 172492009 · ICCU: SBLV036443 · ISNI: 0000000081198207 · LCCN: n84015812 · NDL: 00550576 · NTA: 068547781 · NUKAT: n2014172043 · SUDOC: 084543515 · VIAF: 40766997 · ULAN: 500115900 · WorldCat VIAF: 40766997 |

 |

 |